
Introducere 


Dorinţa oamenilor de a pretinde drepturi de proprietate pare a fi o chestuine ce 
ține inclusiv de natura umană. Inclusiv dreptul de proprietate intelectuală la un nivel 
individual este o revendicare ce poate aparține fiecăruia dintre noi, încă de la cele mai 
mici vârste, la un nivel desigur incipient prin protestele copilului atunci când este imitat 
de un alt copil sau de un adult. 

Dreptul de proprietate intelectuală, definit în literatura de specialitate anglo- 
saxonă ca „Intellectual Property” se poate afirma ca fiind un drept de proprietate asupra 
ideilor. Desigur, aceasta este o definiție care nu este consacrată ca atare, modelităţile de 
definire a acestei ramuri de drept fiind totuşi mult mai complexe. 

Doctrina internaţională din acest domeniu face referire la proprietatea intelectuală 
ca la „produsele creativităţii şi minţii umane protejate prin lege”. Alţi autori dezvoltă şi 
apreciază că avem de-a face cu „un drept intangibil, legal recunoscut, de proprietate 
asupra produselor intelectului anumitor persoane”. Alte definiţii, se referă la acest drept 
ca fiind un drept asupra produselor intelectului uman, care au valoare comercială şi 
primesc protecție legală. 

O definiție cât mai completă este cea care stabileşte dreptul de proprietate 
intelectuală ca fiind „ramura de drept cuprinzând ansamblul normelor juridice care 
reglementează raporturile juridice privind protecția creației intelectuale în domeniul 
industrial, ştiinţific, literar şi artistic, precum şi semnele distinctive ale activităţii de 
comerț”. 

Toate aceste definiţii, subliniază însă, într-un fel sau altul că acest drept este unul 
strâns legat de activitatea creatoare, umană. 

Ramura de drept a proprietății intelectuale include atât normele juridice privitoare 
la valorificarea socială a acestei activități creatoare specifice oamenilor, cât şi cele care 


privesc apărarea cu mijloace juridice a drepturilor patrimoniale şi nepatrimoniale ale 
creatorilor. 

Dreptul de proprietate intelectuală implică un aspect de drept subiectiv pozitiv — 
al titularului la valorificarea dreptului său privitor la creaţie şi un aspect de drept negativ 
— obligaţia tuturor terţilor de a se abţin de a atinge în vreun fel dreptul titularului. 

Doctrina împarte în mod curent această ramură în trei ramuri principale, care în 
dreptul anglo-saxon şi nu numai, sunt denumite copyright, trademark şi patent, denumiri 
care au fost parțial sau integral preluate şi de către dreptul românesc, prin traducere 
literală sau ca atare, chiar dacă sensurile acestor termeni diferă din punct de vedere 
Juridic în doctrina şi legislația românească. 


Natura juridică 


Discuţiile privind acest aspect, al naturii juridice a drepturilor de proprietate 
intelectuală, s-au purtat mai ales la nivel doctrinar, existând mai multe opinii diverse, care 
fundamentează mai multe teorii. 

Dintre acestea, poate cea mai neutră, este cea care realizează un compromis, 
stabilind o dualitate a naturii juridice, având în vedere că avem de-a face atât cu drepturi 
patrimoniale, cât şi cu drepturi personale, nepatrimoniale, la fel de importante şi cu o 
pondere egală în această ramură de drept. 


Istoric 


Reglementarea juridică a dreptului de proprietate intelectuală prin norme juridice 
specifice apare cu secole întârziere după recunoaşterea drepturilor de proprietate asupra 
pământului, a diverselor bunuri sau obiecte. 

Se consideră în general că există o corelaţie între reglementarea juridică a 
drepturilor de proprietate intelectuală şi evoluția tehnologică, aceasta din urmă ducând la 
evoluţia în drept. Este posibil ca primul semn al apariţiei unor astfel de norme Juridice să 
fie legat de inventarea tiparului mobil. 

Este posibil a stabili perioada şi spațiul Europei Renascentiste ca fiind originea 
acestor drepturi. 

Trebuie totuşi a diferenția momentul apariției în funcţie de cele trei ramuri 
tradițional acceptate. 

Astfel, în ceea ce priveşte drepturile de autor (copyright) acestea trebuie legate, 
aşa cum spuneam de apariţia tiparului. Inventat în extremul Orient antic (China, Japonia, 
Coreea), tiparul a fost „reinventat” în Europa, când în 1455 Johannes Gutenberg publică 
pentru prima dată o carte tipărită — „Biblia”. 

Lejeritatea multiplicării a făcut necesară impunerea unei protecții împotriva 
copierii neautorizate, pornind inițial de la un monopol şi control statal, care a dus treptat 
la o liberalizare în paralel cu o reglementare tot mai atentă prin norme juridice. 


Patentul sau brevetul de invenţie are, foarte probabil, la origine, monopolul regal 
al diveselor capete încoronate asupra anumitor produse sau afaceri (servicii), în perioada 
medievală, în întreaga Europă. 

Oricum, primul patent cunoscut îi aparține arhitectului Filippo Brunelleschi, 
căruia Florenţa îi acordă în anul 1421 un patent pentru un anumit model de corabie. Acest 
tip de corabie celebrul arhitect l-a folosit pentru transportul marmurei şi a pietrei pe râul 
Amo, material folosit pentru edificarea cupolei catedralei Santa Maria del Fiore, din 
Florenţa. 

Cam în aceea şi perioadă, Veneţia începe să acorde patente pentru 10 ani, 
stabilindu-se ca regulă obligaţia inventatorului de a arăta cum funcționează şi cum este 
realizabilă invenția pentru a putea fi copiată după expirarea termenului menţionat. 

Primul act legislativ în sensul protecției acordate unor astfel de drepturi datează 
din 1623 şi este aşa numitul Statute of Monopolies, rezultat al conflictului dintre 
Parlamentul şi regalitatea engleză. 

Normele care reglementează marca înregistrată (trademark) au apărut ulterior, în 
Statele Unite ale Americii, unde s-a permis ca orice literă, slogan, motto, design, imagine, 
simbol, culoare sau combinaţie a acestora să devină marcă protejată de lege. De altfel, tot 
SUA a înregistrat ca marcă inclusiv un parfum -— situația unor fire pentru brodat 
impregnate cu acest parfum. 


Organisme interne şi internaţionale 


Necesitatea acordării unei protecții eficiente pentru drepturile de proprietate 
intelectuală a determinat înființarea unor organisme internaționale — Organizația 
Mondială de Proprietate Intelectuală (WIPO — World Intellectual Property Organization, 
înfiinţată în 1893, cu sediul la Geneva) şi Organizaţia Mondială a Comerţului (WTO — 
World Trade Organization, înființată abia în 1995, după ani de negocieri, cu sediul la 
Geneva). 

La nivel naţional există două organisme principale, care în prezent se încearcă a 
fi armonizate conform legislaţiei europene: Oficiul de Stat pentru Invenţii şi Mărci 
(OSIM) şi Oficiul Român pentru Drepturile de Autor (ORDA). 


Obiectul protecţiei 


Normele juridice ce reglementează drepturile de proprietate intelectuală au ca 
obiect al protecției două categorii principale de drepturi: 
1. drepturile de proprietate industrială — raportat la creaţii intelectuale aplicabile în 
industrie şi semne distinctive; 
2. drepturile de autor — privesc realizarea şi valorificarea operelor literare, ştiinţifice 
şi artistice. 


Din aceste două categorii rezultă şi ramurile principale de drept în acest domeniu, 
din care, în prezentul curs vom analiza drepturile de autor şi drepturile conexe, drepturile 
de inventator şi brevetul de invenţie şi mărcile înregistrate. 


Izvoare de drept 


La fel ca orice domeniu de drept, dreptul de proprietate intelectuală, indiferent de 
ramură, are mai multe categorii de izvoare, care reglementează şi asigură protecția 
juridică. 

Izvoarele pot fi împărțite în funcție de mai multe criterii în diverse categorii, însă 
în prezenta expunere vom avea în vedere trei categorii: 


1. izvoarele interne 


Principalele izvoare interne sunt Legea 8 din 1996 privind drepturile de autor, 
Legea 64 din 1991 privind brevetele de invenţie împreună cu HG 499 din 18 apr. 2003 cu 
regulamentul de aplicare a legii şi Legea 84 din 1998 privind mărcile şi indicaţiile 
geografice cu HG 833 din 19 nov. 1998 pentru aprobarea regulamentului de aplicare. 

Toate aceste norme jurice au fost modificate de la data apariției, astfel că trebuie 
avute în vedere ultimele variante în vigoare. 

De asemenea, anumite prevederi aplicabile în domeniul proprietăţii intelectuale 
sunt incluse în alte norme juridice, spre exemplu în Legea 31 din 1990 privind societățile 
comerciale, Legea 11 din 1991 privind combaterea concurenţie neloiale etc. 

Din aceeaşi categorie de izvoare fac parte şi normele juridice care reglementează 
funcționarea Oficiului de Stat pentru Invenţii şi Mărci, Oficiului Român pentru Drepturi 
de Autor sau a alor organisme similare, ordine ministeriale, hotărâri de guvern etc. 


2. izvoarele internaţionale 


Acestea sunt tratate sau convenţii internaționale, la care ţara noastră este şi ea 
parte, prin ratificarea lor, ele devenind obligatorii şi aplicabile. 


1) Convenţia de la Paris pentru protecția proprietății industriale — 1884 
A fost revizuită periodic, ultima dată în 1979, în anul 2005 având 169 de 
state-membru. România a aderat la această convenţie în 1920, ratificarea 
având loc în anul 1924. Este un tratat cu o durată nelimitată, având 
stabilite organe de conducere, atribuţii, buget şi structură organizatorică 
proprii. 


2) Convenţia de la Berna pentru protecția operelor literare şi artistice — 1886 
Ultima modificare datează din 1979, în anul 2005 avea 160 de state- 
membru. România a aderat la acest tratat în anul 1920, ratificarea în 1927. 
Similar Convenţiei de la Paris are structura organizatorică proprie şi un 
buget propriu, provenind din taxele achitate de statele membre. 


3) Convenţia pentru instituirea Organizaţiei Mondiale a Proprietății 
Intelectuale — 1970 


4) convenţii încheiate în cadrul Uniunii (Convenţiei) de la Paris 
5) convenţii încheiate în cadrul Uniunii (Convenţiei) de la Berna 


Cele două ultime categorii enunțate includ tratate separate, care sunt parte 
integrantă sau sunt încheiate în spiritul convențiilor amintite, 
reglementând în mod punctuale diverse domenii. Cu titlu exemplificativ, 
deoarece numărul acestor acorduri este semnificativ, menționăm: Actul de 
la Madrid din 1891 privind înregistrarea şi proveniența mărcilor, Actul de 
la Haga din 1925 privind desenele şi modelele industriale, Actul de la Nisa 
din 1957 privind clasificarea internațională a produselor şi serviciilor, 
Actul de la Lisabona din 1958 privind denumirile de origine etc. 


3. directivele Uniunii Europene 


Am inclus aceste izvoare de drept într-o categorie separată, deoarece dacă inițial 
ele reprezentau izvoare internaționale, externe, prin aderarea şi includerea României în 
Uniunea Europeană, în virtutea tratatelor încheiate şi a Constituţiei aşa cum a fost 
modificată în 2003, aceste norme extern devin aplicabile şi obligatorii pe plan intern, 
parte integrantă a dreptului intern. 

Există un număr mai mare de astfel de directive, atât în ceea ce priveşte 
proprietatea industrială, cât şi în domeniul drepturilor de autor şi a celor conexe, din care 
amintim doar, tot cu titlu exemplificativ, câteva dintre ele: 

- Directiva Consiliului nr. 89/104/CEE din 21 dec. 1988 privind armonizarea 
legislaţiilor statelor membru asupra mărcilor; 

- Directiva Consiliului nr. 97/71/CEE din 13 oct. 1998 privind protecția juridică a 
desenelor şi modelelor industriale; 

- Directiva Consiliului nr. 91/250/CEE din 14 mai 1991 privind protecția juridică a 
programelor pentru calculator; 

- Directiva Consiliului nr. 93/98/CEE din 29 oct. 1993 privind armonizarea duratei 
de protecţie a drepturilor de autor şi a unor drepturi conexe; 

- Directiva Parlamentului European şi Consiliului nr. 2001/84/CE din 27 sept. 2001 
privind dreptul de suită în beneficiul autorului unei opere de artă originale; 

- Directiva Parlamentului European şi Consiliului nr. 2003/48/CE din 29 aprilie 

2004 privind asigurarea respectării drepturilor de proprietate intelectuală. 


Principiile care guvernează drepturile de proprietate intelectuală 


Aceste principii fundamentale ale dreptului de proprietate intelectuală sunt 
consacrate în cadrul convențiilor şi tratatelor internaționale la care România este parte 
semnatară, în mod explicit sau implicit. 

Primul dintre principiile la care ne referim este cel care consacră tratamentul 
național, principiu în conformitate cu care cetățenii ale căror state sunt parte în cadrul 
Uniunii de la Paris şi Uniunii de la Berna în restul statelor membre la cele două tratate se 


bucură de aceleaşi drepturi ca cetăţenii acestora (art. 2, respectiv 5 din cele două 
convenții menţionate). Practic, conform acestui principiu cetățenii străini din statele 
membre sunt asimilați cu cetăţenii naționali. 

Un alt principiu este cel al dreptului de prioritate, consacrat în art. 4 al Uniunii de 
la Paris, prin care se stabileşte o situație privilegiată pentru persoana ce a efectuat în una 
din ţările Uniunii de la Paris, un prim depozit reglementar, de a depune cereri cu acelaşi 
obiect pentru obținerea protecției în celelalte țări membre. 

Art. 4 bis al Convenţiei de la Paris, stabileşte cel de-al treilea principiu, al 
independenţei brevetelor, conform căruia cererile de brevete pentru aceleaşi invenții 
depuse în diferite ţări membre ale convenției nu depind unele de altele. 

Ultimul principiu, din art. 6 al aceluiaşi tratat, se referă la independenţa mărcilor 
şi prevede că după înregistrarea într-o ţară a Uniunii de la Paris, marca nu mai depinde de 
marca de origine sau de mărcile înregistrate în alte țări ale Uniunii. 


Importanţa şi situaţia actuală a drepturilor de proprietate intelectuală 


Importanţa juridică şi mai ales economică a acestui domeniu, atât de recent şi de 
puţin reglementat în legislația noastră internă şi încă nu foarte bine sesizată este imensă. 

Proprietatea intelectuală în sensul general, în statele cu economie dezvoltată, de 
tip capitalist occidental, reprezintă practic motorul afacerilor. Dreptul de proprietate 
intelectuală are toate trăsăturile unor alte forme de proprietate, lipsindu-i desigur 
substanța materială, însă în rest este un drept care poate fi vândut-cumpărat-închiriat- 
cedat, pierdut, asigurat etc. 

În actualul sistem economic, s-a lărgit foarte mult spectrul beneficiarilor 
drepturilor de proprietate intelectuală de la oameni de ştiinţă, artişti sau ingineri la orice 
tip de afacere, deoarece pot intra sub protecția juridică orice tip de afaceri, inclusiv 
planurile de marketing ale companiilor, modalitățile de planificare a producţiei, produsele 
inginereşti sau design, modalităţile de reclamă şi promovare etc. 

Statisticile provenind din SUA au stabilit profituri incredibile numai din 
beneficiile rezultate de patentele deținute pentru companii ca IBM (peste 2 miliarde USD, 
profit pur, în 2001), Canon, Microsoft etc. Un alt exemplu interesant este cel al 
companiei Walt Disney, al cărei fondator, a patentat în anul 1937 cu „Albă ca Zăpada şi 
cei 7 pitici” filmul de desen animat de lung metraj, asupra căruia a avut o îndelundată 
perioadă de timp un monopol absolut, care a adus şi aduc în continuare venituri 
considerabile de ordinul miliardelor de dolari. 

Chiar şi în contextul unei actuale crize economice, domeniul proprietății 
intelectuale rămâne unul care continuă să aducă venituri enorme, deoarece este singurul 
care gestionează şi permite folosirea anumitor tipuri de servicii, mecanisme, produse, 
programe etc. în toate domeniile economiei. 

De aici, rezultă o foarte mare importanță economică a acestei ramuri de drept, 
fiind importantă identificarea, protecția şi folosirea proprietăţii intelectuale în mediul de 
afaceri. 

Situaţia este problematică şi interesantă sub aspectul reglementării juridice, 
deoarece în această eră digitală, a Internetului, orice fel de bariere sunt minimalizate până 
la dispariție, ceea ce din punct de vedere juridic se traduce printr-o necesitate acută de 


implementare a unui sistem legislativ cât mai coerent pe plan internațional. De aici 
rezultă o tendință tot mai accentuată de internaționalizare a legislaţiei în acest domeniu şi 
de uniformizare, care din păcate, nu reuşeşte să facă totuşi faţă avansului tehnologic 
extrem de pronunţat şi de rapid. 


DREPTUL DE AUTOR ŞI DREPTURILE CONEXE 


Dreptul de autor reprezintă o instituţie juridic similară altora, care are însă o 
valoare culturală şi patrimonială semnificativă, de unde rezidă şi importanţa sa. 

Ramura dreptului de autor reprezintă acea ramură a dreptului de proprietate 
intelectuală, care cuprinde normele juridice ce reglementează relațiile sociale ce decurg 
din crearea şi valorificarea operelor literare, artistice sau ştiinţifice ori a altor opere de 
creaţie intelectuală. 

Acest drept are o latură subiectivă ce vizează posibilitatea recunoscută şi 
garantată a titularului de a dispune de o creație intelectuală, în conformitate cu limitele 
legale. 

În esență există un drept exclusiv de utilizare şi valorificare al titularului dreptului 
de autor, care aduce anumite beneficii patrimoniale, limitat doar de către societate, în 
ceea ce priveşte durata protecţiei şi exercițiul dreptului exclusiv de proprietate. 


Istoricul reglementării juridice 


În perioada antică şi Evul Mediu a existat o confuzie între dreptul de proprietate 
asupra bunului material cu dreptul de autor, noțiunea nefiind înțeleasă în mod distinct. 
Modificarea a apărut, aşa cum am arătat deja, după inventarea tiparului şi publicarea 
Bibliei în anul 1455 de către Guttenberg. O perioadă activitatea de tipărire s-a desfăşurat 
complet liber, pentru ca mai apoi să fie controlată de stat, prin acordarea dreptului de 
tipărire ca un privilegiu. Abia în secolul al XVIII-lea s-a pus problema că autorul este mai 
important decât tipograful, prin reglementări juridice în Franţa, Anglia, Germania şi 
SUA. 

În ţările române, prima reglementare datează din timpul domniei lui Al. I. Cuza, 
prin Legea presei din 13 apr. 1862. Prin această lege se instituia un drept viager pentru 
autor, similar unui drept de proprietate, pentru reproducerea, vinderea sau cedarea 
operelor, cu prelungirea în favoarea moştenitorilor a acestui drept, pentru o perioadă de 
10 ani de la moartea autorului. Erau prevăzute şi sancțiuni pentru tipărirea sau imitarea 
operelelor, constând în amenzi, de achitat în situația în care aceste operaţiuni erau făcute 
fără acordul autorului. Acest drept de autor era recunoscut şi străinilor în condiții de 
reciprocitate. 

O reglementare modernă este cea din Legea 126 din 1923, legea asupra 
proprietății literare şi artistice, drepturile fiind asigurate independent de îndeplinirea 
oricărei formalităţi, cu asigurarea unei protecții pentru o perioadă de 30 de ani în favoarea 
moștenitorilor autorului. 

Drepturile de editare au fost reglementate ulterior, prin Legea 596 din 1946. 

Aceste acte normative cu modificările lor ulterioare au fost abrogate în anul 1956, 
contracta în domeniul dreptului de autor, s-au stabilit norme de remunerare cu un plafon 
maxim impus de stat, care nu putea fi depăşit prin acordul de voinţă al părţilor, 


instituindu-se, în spiritul epocii, un control statal în acest domeniu, control care a ajuns 
până la cenzură. 

Decretul mai sus menţionat a fost abrogat prin actuala lege în vigoare, Legea 8 
din 1996, aşa cum a fost completată şi modificată prin Legea 329 din 2006 şi care asigură 
o protecție crescută dreptului de autor şi drepturilor conexe, legislația fiind în prezent şi 
conformă cu legislaţia europeană, prin asimilarea directivelor europene în domeniu. 


Subiectele dreptului de autor 


Calitatea de autor a unei opere o are orice persoană care creează o operă literară, 
artistică sau ştiinţifică. 

Art. 4 al. 1 din Legea 8/1996 instituie o prezumție relativă, în conformitate cu 
care autor este persoana sub numele căreia opera a fost adusă pentru prima dată la 
cunoştinţa publicului. Această prezumție, fiind relativă, poate fi răsturnată şi cum crearea 
unei opere este un fapt juridic, este admisibil orice mijloc de probă, în funcție de situaţie. 

Dreptul de autor este strâns legat de persoana autorului, acordându-i acestuia 
atribute de ordin moral şi patrimonial. 

Principiul care guvernează dreptul de autor este acela al adevăratului creator al 
operei, care leagă calitatea de autor de calitatea de subiect al dreptului de autor. Calitatea 
de autor este o problemă de fapt, în timp ce calitatea de subiect este o problemă de drept, 
astfel că cele două nu presupun neapărat identitatea de persoană, această identitate 
depinzând de anumite situaţii, care reies din clasificarea subiectelor dreptului de autor în 
subiect originar/primar şi subiect derivat/secundar. 

Subiectul originar este persoana fizică ce a creat opera protejată. 

Subiectul secundar este persoana fizică sau Juridică ce a dobândit anumite 
prerogative, fără a fi autorul operei, respectiv creatorul acesteia. În temeiul legii, o altă 
persoană beneficiază de protecţie juridică, fără a avea prerogativa de autor, fiind o 
excepţie de la principiul adevăratului creator. 

Această categorie este în mod expres prevăzută de lege, astfel încât tot legea este 
şi cea care stabileşte exact care sunt persoanele care sunt beneficiază de protecția 
juridică: 

a) moştenitorii autorului; 

b) cesionarul drepturilor patrimoniale (pentru drepturile prevăzute în contractul 

de cesiune); 

c) angajatorul; (pentru opera creată, în îndeplinirea unei atribuții de serviciu) 

d) organismul de gestiune colectivă a dreptului de autor dacă nu există 

moştenitor 

e) persoana fizică sau juridică ce publică anonim opera unui autor ce nu îşi 

dezvăluie identitatea 

f) persoana fizică sau juridică din inițiativa, sub responsabilitatea şi sub numele 

căreia a fost creată o operă colectivă. 


In anumite situații, opera poate fi creația mai multor persoane caz în care pentru o 


singură operă avem mai mulți autori. Legea este cea care face distincţia între opera 
comună şi opera colectivă (art. 5 şi următoarele din Legea 8/1996). 

I. Opera comună 


Este opera creată de mai mulți coautori, în colaborare, dintre care unul poate fi 
autor principal. 
În funcție de posibilitatea de a individualiza contribuția fiecărui coautor, avem 
de-a face cu două categorii: 
a. divizibilă — activitatea fiecăruia dintre coautori este distinctă, separată, 
contribuţiile formând un tot unitar. 
b. indivizibilă — activitatea fiecăruia dintre coautori nu poate fi stabilită. 
Contribuțiile lor se contopesc, neputând fi separate. 


Indiferent de situație, avem un singur drept de autor care profită mai multor 
titulari. Situaţia juridică a acestora diferă însă în funcţie de categoria din care face parte. 
În situația operei indivizibile funcţionează regula unanimităţii, respectiv în lipsa unei 
convenţii contrare, coautorii pot folosi opera doar de comun acord. Fiecare în parte poate 
solicita protejarea operei în situaţia folosirii fără drept de către un terț sau un coautor. 
Refuzul unui coautor de a permite altui coautor folosirea operei comune trebuie justificat. 

În situaţia operei divizibile, fiecare foloseşte separat contribuţia sa la opera 
integrală. 

Remuneraţia coautorilor se stabileşte în primul rând conform convenției dintre 
părți. În situaţia în care convenţia nu există sau nu prevede, remuneraţia se stabileşte 
conform contribuţiei fiecăruia. În cazul în care contribuţia fiecăruia nu poate fi 
identificată, remuneraţia se stabileşte prin împărțirea sumei în mod egal între coautori. 


2 Opera colectivă 


Este creația în care contribuţiile personale formează un tot fără a fi posibil prin 
natura operei să se atribuie un drept distinct vreunuia dintre coautori asupra ansamblului. 

Pentru a avea de-a face cu o operă colectivă, este necesar a fi îndeplinite 
cumulativ două condiții: 


a. opera să fie creată din inițiativa, sub responsabilitatea şi sub numele unei persoane 
fizice sau juridice. 
b. contribuția coautorilor să formeze prin fuziune un tot unitar, fiind imposibilă 


atribuirea de drepturi distincte asupra operei. 


Exemple de astfel de opere sunt dicționarele, enciclopediile, culegerile etc. 

Raporturile dintre iniţiatori şi coautori sunt reglementate în astfel de situații în 
primul rând prin convenția părților. Dacă aceasta nu există, dreptul de autor revine 
iniţiatorului. 

Iniţiatorul poate fi inclusiv prin lege subiect originar, deoarece nu există o 
transmisiune a dreptului de autor dar acesta nu este complet deoarece inițiatorul nu are 
calitatea de autor al operei. 

Obiectul dreptului de autor 


Obiectul dreptului de autor îl reprezintă operele de creație intelectuală în 
domeniul literar, artistic sau ştiinţific, respectiv forma în care ideile sunt exprimate nu 
atât conţinutul ideilor sau suportul material al acestora. Deci nu trebuie confundat 
obiectul dreptului de autor nici cu obiectul operei nici cu obiectul dreptului material. 

Protecţia juridică a unei opere se acordă indiferent de: 

1. Modalitatea de creaţie, respectiv genul operei (literară, ştiinţifică, muzicală, 
cinematografică etc.) 

2. Forma de exprimare, respectiv procedeele de realizare (cărți, broşuri, conferințe, 
alocuțiuni, pledoarii etc.) 

3. Destinația operei, respectiv indiferent de scopul estetic sau utilitar al acesteia. 

4. Valoarea operei. 

În prezent, aceasta reprezintă o soluţie arbitrară şi subiectivă în virtutea 
principiului egalității în faţa legii, există unele opinii care apreciază că meritul 
autorului nu ar trebui să reprezinte un criteriu pentru stabilirea protecției juridice a 
operei. Alte opinii apreciază că nu ar trebui să se apeleze le nici un fel de criteriu din 
acest punct de vedere.Tendinţa actuală este aceea de a se obiectiviza această apreciere 
în funcție de anumite aspecte. 


Condiţii de protecţie 


În ceea ce priveşte condiţiile de protecţie juridică a unei opere, fără a intra în 
detalii arătăm doar că doctrina nu este unitară, unele opinii susținând existența a 2 
condiţii, altele a 3 condiţii de protecție. 

În primul rând este necesar ca opera să fie rezultatul unei activităţi creatoare, să 
fie o expresie a originalității şi personalității autorului. În aprecierea acestor aspecte, 
avem de-a face în primul rând cu un criteriu subiect, care decurge din faptul că a crea o 
operă este un act psihologic, strâns legat de creativitatea personalității umane. Se tinde 
totuşi aplicarea unei concepții mai obiective, deoarece originslitatea nu trebuie 
confundată cu noutatea, dar necesită pentru a fi apreciată a fi comparată cu opere 
anterioare, astfel că se impune protejarea unor opere care diferă de ceea ce este cunoscut 
deja. 

A doua condiţie de protecție se referă la aceea că opera trebuie să îmbrace o 
formă concretă de exprimare, perceptibilă simțurilor, să fie exteriorizată, chiar şi într-o 
formă neterminată sau nedefinitivată. Materializarea este necesară deoarece legea nu 
poate proteja ceva ce încă se află doar în stadiul de idee. 

În fine, ce-a de-a treia condiţie presupune ca opera să fie susceptibilă de aducere 
la cunoştinţa publicului, cu posibilitatea răspândirii prin orice mijloc. 

Categorii de opere protejate 


Sunt mai multe clasificări ale operelor intelectuale care sunt protejate prin 
legislaţia ce reglementează drepturile de autor, spre exemplu cea clasică, ce le împarte în 
trei categorii: literară, artistică şi ştiinţifică. 

O clasificare legală, instituită chiar de către legiuitor şi cu importantă din punct de 
vedere juridic este cea ce foloseşte drept criteriu contribuția autorului. 


1. opere originale 


Această categorie cuprinde toate operele de creație intelectuală în domeniul 
literar, ştiinţific sau artistic, indiferent de modalitatea de creație, forma de exprimare, 
destinația sau valoarea operei. 

Art. 7 din Legea 8/1996 cuprinde o enumerare în acest sens: 


a. 


moan 


scrierile literare, publicistice, conferințele, predicile, pledoariile, 
prelegerile şi orice alte opere scrise sau orale, precum şi programele pentru 
calculator; 

operele ştiinţifice, scrise sau orale (comunicări, studii, cursuri universitare, 
manuale şcolare, proiecte şi documente ştiinţifice); 

compoziţii muzicale cu sau fără text; 

opere dramatice, dramatico-muzicale, opere coregrafice şi pantomime; 
opere cinematografice, precum şi orice alte opere audiovizuale; 

opere fotografice, precum şi alte opere exprimate printr-un procedeu 
analog fotografiei; 

operele de artă grafică sau plastică (ex. operele de sculptură, pictură, 
gravură, litografie, artă monumentală, scenografie, tapiserie, ceramică, 
plastica sticlei sau metalului, desen, design, opere de artă aplicată); 

operele de arhitectura, inclusiv planşele, machetele şi lucrările grafice ce 
formează proiectele de arhitectură; 

lucrările plastice, hărțile şi desenele din domeniul topografiei, geografiei şi 
ştiinţei în general. 


2. opere derivate 


Operele create pornind de la una sau mai multe opere existente, în situaţia în care 
nu este prejudiciat dreptul autorului operei originale sunt opere derivate. 
Şi aceste opere sunt enumerate enunțţiativ în lege, art. 8: 


a. 


traducerile, adaptările, adnotările, lucrările documentare, aranjamentele 
muzicale şi orice alte transformări ale unei opere literare, artistice sau 
ştiinţifice care reprezintă o muncă intelectuală de creație 

culegerile de opere literare, artistice sau ştiinţifice (enciclopediile şi 
antologiile, colecţiile sau compilațiile de materiale sau date, protejate sau 
nu, inclusiv bazele de date, care prin alegerea sau dispunerea materialului, 
constituie creaţii intelectuale). 


13 


Creaţii excluse de la protecţia juridică 


Acelaşi act normativ, Legea 8/1996, în art. 9, stabileşte în mod distinct care sunt 
creaţiile excluse de la protecţia juridică a acestei legi: 

a. ideile, teoriile, conceptele, descoperirile ştiinţifice, procedeele, metodele de 
funcționare sau conceptele matematice ca atare şi invențiile, conţinute într-o 
operă, oricare ar fi modul de preluare, de scriere, de explicare sau de 
exprimare 

b. textele oficiale de natură politică, legislativă, administrativă, judiciară şi 
traducerile oficiale ale acestora 

c. simbolurile oficiale ale statului, autorităților publice şi ale organizaţiilor 
(stema, sigiliul, drapelul, emblema, blazonul, insigna, ecusonul şi medalia) 

d. mijloacele de plată 

e. ştirile şi informaţiile de presă 

f.  simplele fapte şi date. 

Motivația legiuitorului pentru a exclude de la protecția dreptului de autor creaţiile 
ce intră în categoriile mai sus şi limitativ enumerate este simplă. O parte dintre ele 
reprezintă domeniul public şi accesul nelimitat şi folosirea nelimitată a acestora este 
obligatorie sau posibilă (textele oficiale, simbolurile oficiale, ştirile, simplele fapte etc.), 
iar pentre altele există deja instituită o protecția juridică prin alte acte normative speciale 
şi specifice (invenţii, mijloacele de plată etc.). 


Conţinutul dreptului de autor 


Pornind de la natura complexă, duală a dreptului de autor, se evidenţiază două 
categorii de drepturi, reglementate inclusiv prin lege: 


I. drepturile morale de autor (stabilte prin art. 10 din Legea 8/1996) 


1. dreptul de divulgare a operei 

Acest drept reprezintă posibilitatea autorului de a decide dacă, în ce mod, 
cum şi când va fi adusă opera la cunoștința publicului. Este un drept absolut şi 
inviolabil, strâns legat de persoana autorului. 

Importanţa sa este majoră, deoarece are influenţă şi asupra momentului 
apariției şi existenţei drepturilor patrimoniale, deoarece până la data la care opera 
este divulgată, aceste drepturi sunt doar eventuale. 

Situaţia diferă în funcție de categoria de operă la care se aplică. Astfel, în 
situația operelor divizibile, fiecare coautor are un drept distinct asupra contribuţiei 
proprii. În situaţia operelor indivizibile, unde funcţionează acordul de voință 
dintre părțile-coautori, unul dintre aceştia poate refuza divulgarea operei în mod 
întemeiat, refuzul nejustificat poate însă fi atacat în instanţă, de ceilalți coautori, 
atunci când drepturile lor sunt prejudiciate prin acest refuz. În ceea ce priveşte 
opera colectivă, în absenţa unei convenții, persoana fizică sau juridică din 
inițiativa, sub responsabilitatea şi sub numele căreia a fost realizată opera decide 
divulgarea operei. În fine, în cazul operelor postume, acest drept de divulgare se 

transmite moştenitorilor, dar aceştia nu pot trece peste dorinţa autorului, în cazul 
în care acesta în mod expres şi-a manifestat dorinţa de a nu se trece la divulgarea 
operei. 


dreptul la paternitatea operei 

Este un drept care se referă la dreptul de a pretinde recunoaşterea calității 
de autor al operei, bazat pe legătura indestructibilă dintre autor şi opera sa, ca 
manifestare a creativităţii acestuia. 

Aspectul sau latura pozitivă a acestui drept constă în dreptul autorului de a 
revendica în orice moment calitatea sa de autor al operei, iar aspectul negativ 
implică un drept de a se opune la orice fel de act de contestare sau fraudare a 
acestei calităţi a sale. 

Este un drept ce poate aparține doar peroanei fizice, fiind însă transmisibil 
succesorilor în drepturi ai autorului. 


dreptul la nume 

Autorul este cel care are dreptul de a decide sub ce nume va fi adusă la 
cunoştinţa publicului opera. 

Opțiunile pe care le are sunt stabilite prin lege, astfel încât o operă poate fi 
adusă la cunoştinţa publicului sub numele real al autorului, anonim sau sub un 
pseudonim, fiind exclusă publicarea sub numele unei alte persoane. 

Similar, dreptului de divulgare, acest drept nu se transmite ca atare prin 
moştenire, astfel încât succesorii autorului nu pot trece peste dorința exprimată a 
acestuia în legătură cu numele sub care va fi adusă la cunoştinţa publicului opera. 


dreptul la inviolabilitatea operei 

Acest drept presupune respectarea integrității operei şi opoziţia la orice fel 
de modificare sau atingere adusă acesteia, dacă prin acesta se prejudiciază 
onoarea sau reputaţia autorului. Este un drept care se transmite prin moştenire. 

Este necesar totuşi a se face anumite precizări de nuanță. Astfel, acest 
drept nu se referă la necesitatea unor corecturi gramaticale, atunci când este cazul, 
care sunt necesare operelor scrise de orice natură, înaintea publicării. La fel, 
pentru anumite opere modificarea este implicită, prin caracterul şi natura operei, 
spre exemplu adaptarea unei opere scrise printr-un scenariu în vederea ecranizării, 
situaţii în care se convine cu autorul asupra modificărilor pe care acesta le 
acceptă. 


dreptul de retractare a operei 

Autorul are un drept de a retrage opera, după ce aceasta a fost adusă la 
cunoştinţa publicului, despăgubind atunci când aceasta se impune pe titularul 
dreptului de autor, dacă acesta este o altă persoană decât autorul. Acest drept nu 
se transmite prin moştenire succesorilor autorului. 

Legea stabileşte şi o excepție în cazul programelor pentru calculator, caz 
în care nu este posibilă retractarea acestora, aspect firesc, având în vedere că ar fi 
şi imposibil un control asupra utilizării ulterioare retractării, dar şi pentru că unele 

II. 


programe stau la baza unor sisteme complexe, astfel încât s-au aduce prejudicii 
semnificative unor persoane ce nu ar putea fi identificate în mod concret. 

În situaţiile în care avem de-a face cu opere care au presupus o colaborare, 
în mod normal acordul de voinţă este cel care guvernează relaţiile dintre coautori. 
Dorinţa de retractare a unuia dintre aceştia nu poate fi discreționară, trebuie să fe 
bazată pe motive justificate. 


drepturile patrimoniale de autor 
Latura patrimonală a dreptului de autor presupune anumite trăsături specifice, 


care le diferențiază de alte drepturi patrimoniale, dar care le separă şi față de latura 
nepatrimonială. 


Aceste drepturi rămân strâns legate de persoana autorului, sunt exclusiv, însă sunt 


cesibile şi limitate în timp. 


Prin decizia sa, autorul îşi poate da acordul ca opera sa să fie utilizată şi de alte 


persoane. Transmiterea acestor drepturi se poate realiza atât prin acte între vii, prin 
contracte, câr şi prin efectul legii, pentru cauză de moarte. 


Incă o caracteristică specială a acestor drepturi este aceea că sunt drepturi 


temporare, fiind transmise moştenitorilor pentru o perioadă limitată de timp. 


1. 


Există 2 categorii de drepturi patrimoniale: 


dreptul de a utiliza opera 
Acest drept presupune un drept exclusiv de exploatare a operei în favoarea 


autorului, de a decide modalitatea de folosire a operei, inclusiv de către alții. 


Utilizarea operei se poate realiza prin mai multe metode, autorul fiind cel care 


interzice sau autorizează: 


a. 


reproducerea operei (realizarea integrală sau parțială, a unei sau a mai multor 
copii ale unei opere, direct sau indirect, temporar sau permanent, prin orice mijloc 
şi sub orice formă, inclusiv realizarea oricărei înregistrări sonore sau audiovizuale 
ale unei opere, precum şi stocarea permanentă sau temporară a acesteia cu 
mijloace electronice); 

distribuirea operei (vânzarea sau orice alt mod de transmitere, cu titlu oneros sau 
gratuit, a originalului sau copiilor unei opere, precum şi oferirea publică a 
acestora); 

importul (introducerea pe piața internă, cu scopul comercializării, a orginalului 
sau copiilor legal realizate ale unei copii fixate pe orice fel de suport); 

închirierea (punerea la dispoziţie spre utilizare, pentru un timp limitat şi pentru un 
avantaj economic sau comercial direct sau indirect, a unei opere); 

împrumutul (punerea la dispoziție spre utilizare, pentru un timp limitat şi fără un 
avantaj economic sau comercial direct sau indirect, a unei opere prin intermediul 
unei instituţii care permite accesul publicului în acest scop); 

comunicarea publică (orice comunicare a unei opere, realizată direct sau prin 
orice mijloace tehnice, făcută într-un loc deschis publicului sau în orice loc în care 
se adună un număr de persoane care depăşeşte cercul normal al unei familii şi 
cunoştinţelor acestora); 

g. radiodifuzarea (emiterea unei opere de către un organism de radiodifuziune sau 
televiziune prin orice mijloc care serveşte la propagarea fără fir a semnelor, 
sunetelor sau imaginilor); 

h. retransmiterea prin cablu (retransmiterea simultană, nealterată şi integrală, de 
către un operator, prin fir, cablu, fibră optică sau orice alt procedeu, inclusiv unde 
ultrascurte sau satelit, în scopul recepționării de către public, a unei transmisii 
inițiale); 

i. realizarea de opere derivate (traducerea, publicarea în culegeri, adaptarea şi orice 
altă transformare a unei opere preexistente). 


2. dreptul de suită 
Reprezintă dreptul autorului care îşi vinde opera la un preţ mai redus, 
primind în schimb va primi, din cesiunile ulterioare, o parte din sporul de valoare 
obținut. Practic este o prerogativă a autorului unei opere originale de artă plastică, 
grafică sau fotografică, de a realiza un beneficiu din vânzările succesive ale 
creaţiei sale, precum şi dreptul autorului de a fi informat cu privire la locul unde 
se află opera sa, aşa cum se stabileşte în art. 21 al. 1 din Legea 8/1996. 
Suma datorată autorului în temeiul acestui drept, se calculează conform 
următoarelor cote, fără a putea depăşi 12.500 euro sau contravaloarea în lei: 
de la 300 la 3000 euro — 5% 
de la 3000, 01 la 50.000 euro — 4% 
de la 50.000, 01 euro la 200.000 euro — 3% 
de la 200.000, 01 euro la 350.000 euro — 1% 
de la 350.000, 01 euro la 500.000 — 0,5% 
peste 500.000 euro — 0,25%. 
Dreptul de suită se aplică tuturor actelor de revânzare a unei opere 
artistice. Vânzătorul este obligat să comunice autorului informaţiile referitoare la 
revânzarea operei, prețul obţinut şi locul unde se află opera, în termen de două 
luni de la data vânzării. El va răspunde de reținerea procentelor sau cotelor din 
preţul de vânzare, fără adăugarea altor taxe şi de plata către autor a sumei 
datorate. Termenul de prescripţie pentru solicitarea acestor sume de către autor 
este termenul general de prescripţie de 3 ani. 
Proprietarul operei este dator să permită accesul autorului operei şi să o 
pună la dispoziţia acestuia, caz în care proprietarul poate pretinde autorului o 
garanţie, asigurarea operei sau o remuneraţie corespunzătoare. De asemenea, nu 
are dreptul să o distrugă înainte de a o oferi autorului ei la prețul de cost al 
materialului. 
Dreptul de suită nu poate face obiectul vreunei renunțări sau înstrăinări. 


mp ANI 


Durata protecţiei dreptului de autor 


În privinţa duratei dreptului de autor se aplică două principii. În primul rând există 
o permanenţă a drepturilor morale, nepatrimoniale, în timp ce drepturile patrimoniale au 

o durată limitată în timp şi există mai multe reguli speciale care guvernează fiecare dintre 
situațiile posibile. 

În toate situaţiile însă, regula este că momentul începerii curgerii acestei durate de 
protecție este momentul creării operei protejate. 


1. Durata drepturilor nepatrimoniale de autor 


Deşi sunt legate strâns de persoana autorului, drepturile morale autor sunt 
protejate şi după încetarea din viaţă a acestuia, au un caracter permanent, din moment ce 
utilizarea operei după decesul acestuia nu poate aduce nici o atingere memoriei sale. 
Excepţie sunt doar dreptul la nume şi dreptul de retractare care au un caracter viager, 
restul se transmit nelimitat şi moştenitorilor. 

Aceste drepturi nu pot face obiectul vreunei renunțări sau înstrăinări. 


2. Durata drepturilor patrimoniale de autor 


Drepturile patrimoniale de autor au o durată limitată în timp, regula generală 
spunând că ele se întind pe durata vieţii autorului (o perioadă variabilă, în funcție de 
durata acesteia), la care se mai adaugă un interval de timp de 70 de ani după moartea 
acestuia (o perioadă de timp fixă), indiferent de data aducerii la cunoştinţa publicului. 

De la această regulă există desigur excepții, datorate anumitor situaţii speciale. 

1. Conform art. 25 din legea drepturilor de autor avem situația drepturilor 
echivalente de autor. Astfel, persoana care după încetarea protecției dreptului de autor, 
aduce la cunoştinţă publică, în mod legal, pentru prima oară, o operă nepublicată înainte 
beneficiază de drepturi echivalente celor de autor, respectiv de o protecţie echivalentă 
pentru drepturile patrimoniale de autor. 

Condiţiile pentru existența acestor drepturi echivalente sunt: 

1) durata de protecţie a operei să fi expirat; 
2) opera să nu fi fost adusă la cunoştinţa publicului; 
3) opera să fie adusă în mod legal la cunoştinţa publicului. 

Durata de protecţie este de 25 de ani, de la data aducerii la cunoştinţa publicului. 

2. Pentru operele aduse la cunoştinţa publicului sub pseudonim sau fără indicarea 
autorului durata drepturilor patrimoniale este de 70 de ani de la data aducerii respectivei 
opere la cunoştinţa publicului, conform art. 26 din Legea 8/1996. Dacă autorul devine 
cunoscut în acest interval sau dacă este vorba despre un autor cunoscut, chiar dacă opera 
este publicată sub pseudonim, se va aplica regula generală. 

3. În cazul operelor realizate în colaborare, durata este de 70 de ani de la moartea 
ultimului coautor, în situația în care contribuţiile coautorilor nu sunt distincte, având în 
vedere că dreptul este comun nu poate fi admisă curgerea mai multor termene. Dacă sunt 
contribuții distincte ale autorilor termenul curge separat de la decesul fiecăruia dintre 
aceştia. 

4. Durata drepturilor patrimoniale pentru operele colective este de 70 de ani de la 
data aducerii operei la cunoştinţa publicului. Dacă operele nu sunt aduse la cunoştinţa 
publicului timp de 70 de ani de la crearea lor, durata drepturilor patrimoniale expiră o 
dată cu trecerea acestui interval de timp. 

Aceste durate se calculează pe ani, începând de la 1 ianuarie a anului următor 
morţii autorului, creării operei sau aducerii ei la cunoştinţa publicului. 

Există mai multe efecte ale expirării duratei de protecţie legală a operelor. După 
curgerea termenelor menționate, opera ajunge în domeniul public, astfel că fiecare 
persoană interesată o poate folosi. Subzistă anumite drepturi morale ale autorului şi se 
sting drepturile patrimoniale. Un exemplu global în acest sens este aşa numitul Proiect 
Gutenberg, care are drept scop crearea unei arhive digitale care să cuprindă toate operele 
literare care au intrat în domeniul public, accesibilă oricărei persoane ce are conexiune 
prin internet, prin intermediul unui site care poate fi accesat în mod liber şi gratuit. 


Limitele exercitării dreptului de autor 


În anumite situaţii, opera protejată poate fi utilizată fără autorizaţia autorului. 
Aceste situaţii, menționate prin lege sunt următoarele: 

1. reproducerea unei opere, conform art. 33 din Legea 8/1996 

a. pentru folosință publică 

Este posibilă în situaţia în care sunt îndeplinite cumulativ anumite condiţii: 

1) opera a fost adusă anterior la cunoştinţa publicului; 

2) utilizarea operei este conformă bunelor uzanţe şi nu contravine exploatării 
normale a operei; 

3) utilizarea nu prejudiciază autorul. 

b. pentru folosință privată (situaţie în care frecvent este necesară şi cu plata unei 
remunerații în folosul autorului) 

Şi în această situație este necesară îndeplinirea anumitor condiţii, tot cumulativ: 

1) opera să fi fost deja adusă la cunoştinţa publicului; 

2) reproducerea să fie pentru uz personal sau pentru cercul normal al unei familii; 

3) să nu contravină utilizării normale a operei; 

4) să nu prejudicieze în vreun fel autorul. 

În ambele situaţii se impune menţionarea sursei, a numelui autorului sau a locului 
unde se află originalul. 
2. transformarea unei opere, fără achitarea vreunei sume, este posibilă în 
următoarele situaţii: 
1) transformarea privată, care nu este destinată publicului; 
2) situaţia în care se realizează o parodie sau o caricatură; 
3) atunci când aceasta se impune în scopul utilizării permise de către autor (spre 
exemplu, transformarea şi adaptarea unui roman sau nuvele în vederea realizării 
scenariului unui film) 
4) atunci când este vorba despre o prezentare rezumativă, în scopuri didactice, cu 
menționarea autorului. 
3. comunicarea publică a operei 
Este cazul societăților comerciale ce produc sau vând înregistrări, care pentru 
reproducerea sau receptarea acestora, pot prezenta extrase din opere pentru a testa 
funcționarea produselor lor. 

De asemenea, este posibilă în situaţia cesiunii pentru radio şi teledifuzare, când 
înregistrarea unei opere este permisă pentru nevoile propriilor emisiuni, cu condiția 

realizării acestei radio sau teledifuzări o singură dată. O nouă radio sau teledifuzare este 
permisă doar cu autorizarea autorului şi cu plata unei remuneraţii în favoarea acestuia. În 
situația în care nu este solicitată această autorizare, societatea are obligaţia ca în termen 
de 6 luni să distrugă înregistrarea, excepţie făcând doar acele înregistrări care se dovedesc 
a avea o valoare documentară deosebită. 


Transmiterea dreptului de autor 


Unul dintre cele mai improtante aspecte legate de opera de creaţie artistică este 
valorificarea acesteia, care poate fi făcută direct, de către autor sau indirect, prin diverse 
modalități de transmitere a dreptului acestuia către alte persoane. 


Contractul de cesiune 


Cea mai frecventă modalitate de transmitere a dreptului de autor, care are la 
rândul său mai multe variante, este contractul de cesiune. 

Contractul de cesiune reprezintă convenţia prin care autorul sau titularul dreptului 
de autor (numit cedent) poate transmite unei alte sau unor alte persoane (numită cesionar) 
numai drepturile sale patrimoniale referitoare la o operă, în schimbul unei remunerații. 

Caractere juridice ale contractului de cesiune — este un contract bilateral, 
consensual, intuitu personae, cu titlu oneros, comutativ şi cu executare succesivă. 

În condiţiile unei cesiuni exclusive este un contract translativ de drepturi. 

Se conturează astfel două tipuri principale de cesiuni: 

a) exclusivă — situaţia în care titularul dreptului de autor nu mai poate utiliza 
opera 

b) neexclusivă — titularul dreptului de autor mai poate utiliza personal dreptul 
sau îl poate transmite şi unor alte persoane. 

Obiectul contractului de cesiune îl consituie drepturile patrimoniale de autor pe 
care titluarul le poate ceda altor persoane, aceste drepturi fiind singurele pe care autorul 
sau titularul dreptului le poate ceda. În conformitate cu dreptul comun, acest obiect 
trebuie să existe, să fie posibil, determinat sau determinabil, să fie licit şi moral şi să fie în 
circuitul civil. Prevederile legii speciale, respectiv art. 41 al. 2, stabileşte şi că nu pot fi 
cesionate drepturile patrimoniale privind totalitatea operelor viitoare, indiferent că sunt 
nominalizate sau nu, sancţiunea fiind nulitatea absolută a acestui contract. 

Ad probationem este cerută forma scrisă, prin urmare în lipsa unui înscris dovada 
contractului nu poate fi făcută prin alt mijloc de probă. 

Clauzele obligatorii ale unui contract de cesiune sunt, conform art. 41 al. 1 din 
Legea 8/1996 cele referitoare la drepturile patrimoniale care se transmit, modalitățile de 
utilizare, durata şi întinderea cesiunii şi remuneraţia. 

Remuneraţia pentru transmiterea dreptului de autor poate fi stabilită şi ulterior. 
cesiune: 

1) se poate stabili participarea proporțională a autorului sau titularului 

dreptului de autor la beneficiile rezultate din exploatarea operei; 


20 


2) poate fi stabilită o sumă fixă, precizată în contract. 

În orice caz, remuneraţia se stabileşte prin acordul părţilor. Este posibil, totuşi ca 
autorul să solicite instanţei mărirea acestei sume, situaţie care nu este admisibilă în cadrul 
unor contracte de natură civilă. Aceasta se întâmplă în situația în care există, uneori, o 
disproporție evidentă între remuneraţia autorului şi beneficiile care se obțin din 
exploatarea operei, care în astfel de contracte nu pot fi anticipate. În temeiul art. 43 al. 3 
din legea dreptului de autor poate fi cerută de către autor, în fața instanţei de judecată, 
revizuirea contractului sau creşterea remuneraţiei, drept la care autorul nu poate renunța 
prin contractul de cesiune. 

Încetarea contractului de cesiune este posibilă în mai multe situaţii: 

1) la împlinirea termenului din contract; 

2) prin convenţia părților; 

3) prin instanţă, la solicitarea autorului, în situaţia în care cesionarul nu utilizează 
opera sau o utilizează insuficient, afectând prin aceasta interesele autorului 
(aspect uşor de înţeles în cadrul desfăşurării contractelor în care remuneraţia s-a 
stabilit în cotă proporțională din beneficiile obţinute) după doi ani de la data 
cesionării (în cazul operelor de întindere mai mare), trei luni pentru cotidiene, 
respectiv un an pentru periodice, în cazul neutilizării operei. În fiecare dintre 
aceste cazuri este important ca neutilizarea să nu se datoreze culpei autorului, 
terţilor, cazului fortuit sau forței majore; 

4) constatarea nulităţii contractului sau anularea acestuia de către instanţă. 


Principalele categorii de contracte de cesiune 


Există mai multe tipuri de contracte de cesiune care se pot încheia în legătură cu 
drepturile de autor, fiecare dintre ele având caracteristicile generale ale unui astfel de 
contract, dar şi aspecte care la particularizează: 


1. contractul de editare 

Acest contract reprezintă convenția prin care titularul dreptului de autor cedează 
editorului, în schimbul unei remuneraţii, dreptul de a reproduce şi de a distribui opera. 
Reglementarea juridică a acestui tip de contract se regăseşte în secțiunea II, Cap. VII din 
Legea 8/1996, art. 48 — 57. 

Este probabil cel mai frecvent tip de contract întâlnit în acest domeniu. Acest 
contract poate fi cedat de către editor numai cu consimțământul expres al autorului. 

Operaţiile de reproducere şi de distribuire a unei opere sunt considerate în 
sistemul Codului comercial fapte de comerţ obiective, prin urmare editorul trebuie să aibă 
această calitate specială de comerciant. 

Clauzele legate de durata contractului, natura exclusivă sau neexclusivă şi 
întinderea cesiunii, remuneraţia autorului sunt clauze obligatorii în contract, în lipsa 
cărora, partea interesată poate cere anularea contractului, sancţiunea fiind deci nulitatea 
relativă. 

Alte clauze mai pot fi cele referitoare la: numărul minim şi maxim de exemplare, 
numărul de exemplare rezervate autorului cu titlu gratuit, termenele pentru apariția şi 
difuzarea fiecărui tiraj, termenul de predare a originalului de către autor ş.a. 

Titularul dreptului de autor are obligația predării originalelor şi obligația de 
garanţie referitoare la drepturile sale de autor (evicţiune şi originalitatea operei). 

Editorul are obligaţia de publicare a operei, de distribuire către public în sistem de 
libării sau altă modalitate convenită, obligaţia de plată a remuneraţiei, de restituire a 
originalelor. 

Acest contract încetează la expirarea duratei stabilite sau după epuizarea ultimei 
ediții convenite. Aceasta este stabilită prin lege ca fiind în momentul în care numărul de 
exemplare nevândute este mai mic de 5% din numărul total de exemplare şi, în orice caz, 
dacă este mai mic de 100 de exemplare. 


2. contractul de reprezentare teatrală sau execuţie muzicală 
Este acel contract prin care titularul dreptului de autor cedează unei persoane 
fizice sau juridice dreptul de a reprezenta ori de a executa în public o operă actuală sau 
viitoare, literară, dramatică, muzicală, dramatico-muzicală, coregrafică ori o pantomimă, 
în schimbul unei remuneraţii, iar cesionarul se obligă să o reprezinte ori să o execute în 
condiţiile convenite. 


3. contractul de închiriere 
Este acel contract prin care autorul se angajează să permită utilizarea, pe timp 
determinat, cel puțin a unui exemplar al operei sale, în original sau în copie, în special 
programe pentru calculator ori opere fixate în înregistrări sonore sau audiovizuale. Este 
un contract similar şi supus dispozițiilor de drept comun referitoare la contractul de 
locaţiune. 


4. contractul de comandă 
Acest contract reprezintă convenția prin care o persoană, numită beneficiar, 
comandă unui autor, o operă viitoare, individual determinată. Obligatoriu, contractul 
trebuie să cuprindă termenul de predare şi termenul de acceptare al operei respective. 


5. contractul de adaptare audiovizuală 
Prin acest contract, titularul dreptului de autor asupra unei opere transferă unui 
producător dreptul exclusiv de transformare şi de includere a respectivei opere într-o 
operă audiovizuală. 


Drepturile conexe dreptului de autor şi drepturile sui-generis 


Drepturile conexe dreptului de autor sunt acele drepturi a căror existență este 
determinată de existenţa dreptului de autor. Aceste drepturi prezintă atât asemănări, cât şi 
deosebiri cu dreptul de autor i sunt reglementate legal, distinct, în Titlul II al Legii 
8/1996. 


Titularii acestor drepturi, prevăzuţi în art. 94 al legii menționate sunt: 


1) artiştii interpreți sau executanți pentru propriile interpretări sau execuţii; 
2) producătorii de înregistrări sonore; 

3) producătorii de înregistrări audiovizuale, pentru propriile înregistrări; 
4) organismele de radiodifuziune şi televiziune, pentru propriile emisiune şi 
servicii de programe. 
Drepturile sui-generis aparțin fabricanţilor de baze de date, definiți de lege ca 


fiind persoanele fizice sau juridice, care au făcut o investiţie substanţială din punct de 
vedere cantitativ sau calitativ, în vederea obținerii, verificării sau prezentării conținutului 
unei baze de date. 


Obiectul acestor drepturi îl constituie: 

1) interpretările sau execuțiile artiştilor interpreţi sau executanți; 

2) înregistrările sonore; 

3) înregistrările audiovizuale; 

4) emisiunile şi serviciile organismelor de radiodifuziune şi televiziune; 
5) bazele de date. 


Drepturile artiştilor interpreți sau executanți pot fi împărțite în cele două 


categorii cunoscute: 


1) drepturi morale 

Aceste drepturi reglementate în art. 96 al legii sunt: 

a) dreptul de a pretinde recunoaşterea paternităţii propriei interpretări sau execuţii; 
b) dreptul de a pretinde ca numele sau pseudonimul său să fie indicat ori 
comunicat la fiecare spectacol şi la fiecare utilizare a înregistrării acestuia; 

c) dreptul de a pretinde respectarea calității prestaţiei sale şi de a se opune oricărei 
deformări, falsificări sau altei modificări substanțiale a interpretării ori execuţiei 
sale sau oricărei încălcări a drepturilor sale, care ar prejudicia grav onoarea ori 
reputația sa. 


2) dreptul patrimonial exclusiv de a autoriza ori interzice: fixarea, 
reproducerea, distribuirea, închirierea, împrumutul, importul în vederea 
comercializării, radiodifuzarea şi comunicarea publică, punerea la dispoziția 
publicului, retransmiterea prin cablu a interpretării sau execuţiei fixate. 


Durata de protecţie este de 50 de ani de la data interpretării sau execuţiei sau de 


la data comunicării publice a acesteia. Calculul se face începând cu 1 ianuarie a anului 
următor. 


1) 


2) 


Similare, sunt şi drepturile producătorilor de înregistrări sonore sau audiovizuale. 


Remuneraţia poate fi de două tipuri: 

remuneraţia unică echitabilă pentru utilizarea directă sau indirectă a fonogramelor 
publicate în scop comercial sau a reproducerilor acestora prin radiodifuzare sau 
orice modalitate de comunicare către public, remuneraţie stabilită prin 
metodologii în cadrul unei comisii constituită în cadrul ORDA; 

remuneraţia compensatorie pentru copia privată pentru operele înregistrate sonor 
sau audiovizual pe orice tip de suport, fără consimțământul autorului. 

Oficiul Român pentru Drepturile de Autor 


Este un organ de specialitate, care funcţionează în subordinea guvernului, 
respectiv al Ministerului Culturii, condus de un director general. Funcționarea acestui 
organ este reglementată prin HG 758 din 2003. 

Atribuţiile ORDA în conformitate cu art. 138 al. 1 din Legea 8/1996 sunt: 

a) organizează şi administrează evidenţa repertoriului de opere şi de autori primit de la 
organismele de gestiune colectivă pentru drepturile de autor şi drepturile conexe; 

b) acordă avize pentru constituirea ca persoane juridice, în condiţiile legii, a organismelor 
de gestiune colectivă şi urmăreşte aplicarea legislaţiei de către organismele a căror 
constituire a avizat-o; 

c) avizează, în condiţiile legii, elaborarea şi negocierea tabelelor şi a metodologiilor 
stabilite de organismele de gestiune colectivă cu asociațiile patronale de utilizatori; 

d) exercită, la cererea şi pe cheltuiala titularilor unor drepturi protejate, funcții de 
observare şi de control asupra activităților ce pot da naştere la încălcări ale legislaţiei 
dreptului de autor şi a drepturilor conexe; 

e) intervine, pe cale de mediere, în negocierile dintre organismele de gestiune colectivă şi 
utilizatori, potrivit art. 131 alin. (4); 

f) încheie procese-verbale de constatare a încălcărilor legii, în condiţiile prevăzute de 
Codul de procedură penală, şi sesizează organele competente în cazul infracțiunilor 
pentru care acțiunea penală se pune în mişcare din oficiu; 

g) elaborează programe de instruire, de formare practică şi teoretică în domeniul 
dreptului de autor şi al drepturilor conexe; 

h) întreţine relații cu organizaţiile de specialitate similare şi cu organizaţiile internaţionale 
din domeniu, la care statul român este parte. 

La acestea se mai adaugă şi altele stabilite prin legislația specială care 
reglementează funcționarea acestui oficiu, inclusiv activități de informare, expertizare, 
sancționare sau reprezentare. 


Protecţia dreptului de autor şi drepturilor conexe 


Legea prevede mai multe modalităţi care sunt destinate a apăra drepturile de autor 
şi drepturile conexe. 


1. Măsuri tehnice de protecţie 


Legea, în art. 138 indice 3, prevede posibilitatea folosirii de măsuri tehnice de 
protecție prin care se înțelege utilizarea oricărei tehnologii, dispozitiv sau componentă, 
care prin funcționarea sa normală este destinată a împiedica sau limita actele care nu sunt 
autorizate de titularii drepturilor recunoscute prin lege. 

De asemenea, titularii drepturilor pot furniza în în contextul comunicării operelor 
orice fel de informații cu privire la drepturile legate de acea operă, condițiile şi 
modalităţile de utilizare a respectivei opere. 

2. Mijloace de drept administrativ 


Încălcarea anumitor drepturi atrage după sine răspunderea contravențională. 

În virtutea prevederilor art. 139 indice 2 din Legea 8/1996, constituie contravenţii 
următoarele fapte: 
1. încălcarea prevederilor referitoare la dreptul de suită (art. 21) 
2. încălcarea prevederilor care se ocupă de utilizarea portretului şi corespondenţei fără 
consimţământ (art. 88 şi 89) 
3. încălcarea prevederilor ce stabilesc înscrierea importatorilor şi fabricanţilor de 
suporturi şi aparate la Oficiul Român pentru Drepturile de Autor (ORDA) (art. 107) 
4. nerespectarea de către utilizatori a prevederilor care impun comunicarea către 
organismele de gestiune colectivă de informaţii şi acte necesare pentru a se determina 
cuantumul remuneraţiilor obținute (art. 130) 
5. fixarea fără autorizația titularului a interpretărilor, execuțiilor artistice sau programelor 
de radiodifuziune sau televiziune 

Aceste contravenţii sunt sancţionate cu amendă de la 3.000 lei la 30.000 lei. 

Tot contravenţie constituie şi fapta persoanei juridice de a permite unei persoane 
fizice accesul la spațiu sau echipamente, bunuri sau servicii, în vederea săvârşirii unei 
contravenţii sau infracțiuni. Sancțiunea este amenda de la 10.000 lei la 50.000 lei. 


3. Mijloace de drept civil 


Titularii drepturilor pot solicita instanței constatarea încălcării drepturilor lor sau 
recunoaşterea acestora, cu plata unor daune materiale pentru repararea prejudiciilor 
cauzate. 

Conform prevederilor art. 139 al. 2 din Legea 8/1996 pentru stabilirea 
despăgubirilor, instanţele de judecată vor putea recurge la anumite criterii, cum ar fi 
consecințele economice ale faptei (câştig nerealizat de către titular, beneficiu realizat de 
făptuitor), daunele morale cauzate etc., iar când aceasta nu este posibil, cuantumul 
despăgubirilor va fi stabilit la triplul sumei care ar fi în mod legal datorată pentru tipul de 
utilizare care reprezintă fapta ilicită. 

Instanţa va putea dispune inclusiv măsuri provizorii şi asiguratorii, cum ar fi 
ridicarea de obiecte sau înscrisuri ş.a., în cadrul unor proceduri speciale. 

Instanţa poate dispune ca măsuri reparatorii, conform art. 139 al. 14 din Legea 
8/1996: 

1. remiterea pentru acoperirea prejudiciului a încasărilor realizate prin actul ilicit; 

2. distrugerea echipamentelor şi mijloacelor deținute de făptuitor şi folosite exclusiv la 
comiterea faptei ilicite; 

3. confiscarea şi distrugerea copiilor ilegale aflate în circuitul comercial; 

4. publicitatea hotărârii pronunțate de către instanță, prin orice mijloace. 

Răspunderea civilă poate fi atrasă atât pe tărâm delcitual, cât şi contractual, prin 
acțiuni în justiție, dar pot fi înainte şi acţiuni întemeiate pe îmbogățirea fără justă cauză, 
spre exemplu. 

4. Mijloace de drept penal 


Legea stabileşte şi posibilitatea sancționării ca infracțiuni pentru anumite fapte, 
care lezează dreptul de autor şi drepturile conexe. 

Subiect activ este orice persoană care răspunde din punct de vedete penal, subiect 
pasiv fiind titularul dreptului de autor, cel mai frecvent. 

Faptele sunt săvârşite cu intenție directă sau indirectă. 

Actele pregătitoare şi tentativa nu sunt incriminate. 

Anumite acte sau fapte legate de dreptul de autor sunt incriminate şi prevăzute în 
lege ca fiind infracțiuni: 
1. realizarea în scopul distribuirii, fără a se urmări direct sau indirect un avantaj material, 
de mărfuri-pirat, plasarea acestora sub un regim vamal definitiv de import sau export şi 
orice modalitate de introducere de mărfuri-pirat pe piaţa internă — sancțiune: închisoare 
de la 2 la 5 ani sau amendă (art. 139 indice 6 din lege). 

Obiectul material al infracțiunii îl reprezintă mărfurile-pirat, care sunt toate 
copiile, indiferent de suport, inclusiv copertele, realizate fără consimţământul autorului. 
2. refuzul de a declara proveniența mărfurilor-pirat de control al accesului, utilizate 
pentru serviciile de programe cu acces condiționat — sancțiune: închisoare de la 3 luni la 2 
ani sau amendă (art. 139 indice 7 din lege). 

În acest caz subiect pasiv este şi statul, care este împiedicat să îşi exercite 
atribuțiile, iar infracţiunea nu are obiect material. 
3. punerea la dispoziţia publicului, inclusiv prin internet sau rețele de calculatoare, fără 
consimțământul titularului dreptului, indiferent de suport, astfel încât publicul să aibă 
acces în orice loc sau orice moment — sancțiune: închisoare de la 1 la 4 ani sau amendă 
(art. 139 indice 8 din lege). 

Obiectul material al acestei infracțiuni este reprezentat de operele de creaţie 
intelectuală care sunt puse la dispoziția publicului. 
4. reproducerea neautorizată pe sisteme de calcul a programelor pentru calculator în 
oricare dintre următoarele modalităţi: instalare, stocare, rulare, executare, afişare sau 
transmitere în rețea (art. 139 indice 9 din lege). 

Obiectul material se referă în acest caz la programele pentru calculator. 
5. reproducerea, distribuirea, închirierea, importul, comunicarea publică, radiodifuzarea, 
retransmiterea prin cablu operelor sau produselor legate de drepturi conexe, realizarea de 
opere derivate, fixarea în scop comercial a interpretărilor ş.a. — sancțiune: închisoare de la 
o lună la 2 ani sau amendă (art. 140). 
6. însuşirea fără drept a calităţii de autor sau aducerea la cunoştinţă publică a unei opere 
sub alt nume decât cel decis de autor — sancţiune: închisoare de la 3 luni la 5 ani (art. 141 
din lege). 

Această infracţiune nu are obiect material. 
7. producerea, importul, distribuirea, deținerea, instalarea, întreţinerea sau înlocuirea în 
mod ilicit a dispozitivelor de control a accesului utilizate pentru programe de acces 
condiționat — sancțiune: închisoare de la 2 la 5 ani sau amendă (art. 141 indice 1 din 
lege). 

În acest caz, subiectul pasiv este unul calificat, respectiv este un organism de 
televiziune, ce are servicii de programe cu acces condiţionat. 

8. importul, distribuția, închirierea, oferirea spre vânzare sau închiriere, deținerea în 
vederea comercializării, fără drept, de dispozitive sau componente ce permit neutralizarea 
măsurilor tehnice sau care prestează servicii în vedere neutralizării acestora sau 
neutralizarea lor, inclusiv în mediul digital — sancțiune: închisoare de la 3 luni la 6 ani sau 
amendă (art. 143 din lege). 

